Avis juridique important

|

31998D0443

98/443/EF: Afgørelse nr. 168 af 11. juni 1998 af De Europæiske Fællesskabers Administrative Kommission for Vandrede Arbejdstageres Sociale Sikring om ændring af blanketterne E 121 og E 127 samt ophævelse af blanket E 122 (EØS-relevant tekst)

EF-Tidende nr. L 195 af 11/07/1998 s. 0037 - 0045

AFGØRELSE Nr. 168 af 11. juni 1998 om ændring af blanketterne E 121 og E 127 samt ophævelse af blanket E 122 (EØS-relevant tekst) (98/443/EF) DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,under henvisning til artikel 2, stk. 1 i Rådets forordning (EØF) nr. 574/72 af 21. marts 1972, i henhold til hvilken den udarbejder de attester, erklæringer, begæringer og øvrige dokumenter, der er nødvendige for anvendelsen af forordningerne,under henvisning til afgørelse nr. 153 af 7. oktober 1993 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 103-E 127),under henvisning til afgørelse nr. 170 af 11. juni 1998 om ændring af afgørelse nr. 141 af 17. oktober 1989 om ændring af afgørelse nr. 127 af 17. oktober 1985 om udarbejdelse af de i artikel 94, stk. 4 og artikel 95, stk. 4 i Rådets forordning (EØF) nr. 574/72 af 21. marts 1972 omhandlede fortegnelser, ogud fra følgende betragtninger:Ved Rådets forordning (EF) nr. 3095/95 af 22. december 1995 er der blevet foretaget ændringer til forordning (EØF) nr. 574/72, dels artikel 17, stk. 2 og artikel 30, stk. 1 således, at de blanketter E 122, der udstedes af de tyske, italienske og portugisiske institutioner, kun er gyldige i ét år, og dels artikel 95 således, at den gennemsnitlige udgift pr. familie afløses af en gennemsnitlig udgift pr. person;denne ændring af artikel 95 i forordning (EØF) nr. 574/72 finder dog først anvendelse med virkning fra den 1. januar 2002 i forholdet til Frankrig;artikel 29 og 31 i forordning (EØF) nr. 1408/71 og artikel 29, 30, 31, 93 og 95 i forordning (EØF) nr. 574/72 er blevet ændret ved Rådets forordning (EF) nr. 1223/98 af 4. juni 1998;det er derfor påkrævet at tilpasse blanketterne E 121 og E 127 og at lade blanket E 122 udgå;aftalen om Det Europæiske Økonomiske Samarbejdsområde af 2. maj 1992, med tillæg af protokol af 17. marts 1993, bilag VI, gennemfører forordning (EØF) nr. 1408/71 og nr. 574/72 inden for Det Europæiske Økonomiske Samarbejdsområde;ved afgørelse truffet af Det Blandede EØS-Udvalg vil de blanketter, der skal benyttes ved anvendelsen af forordning (EØF) nr. 1408/71 og nr. 574/72, blive tilpasset og anvendt inden for Det Europæiske Økonomiske Samarbejdsområde;af praktiske årsager skal der anvendes identiske blanketter inden for Fællesskabet og Det Europæiske Økonomiske Samarbejdsområde;det sprog, hvorpå blanketterne udstedes, er omhandlet i Den Administrative Kommissions henstilling nr. 15 -TRUFFET FØLGENDE AFGØRELSE:1. De blanketter E 121 og E 127, der er gengivet i afgørelse nr. 153 af 7. oktober 1993, erstattes af vedlagte blanketter, og blanket E 122, der er gengivet i samme afgørelse, udgår.2. Det er nødvendigt at udfylde en blanket E 121 og en blanket E 127 særskilt for hver enkelt pensions- eller rentemodtager og for hvert enkelt familiemedlem til en pensions- eller rentemodtager.3. Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner, arbejdsgivere, osv.). De blanketter E 121, som er gyldige på datoen for denne afgørelses ikrafttrædelse, forbliver gyldige, indtil de annulleres og/eller erstattes af den nye blanket E 121, når det drejer sig om en enkelt pensions- eller rentemodtager, men således ikke om hans familiemedlemmer.4. Hver blanket forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettigede personer, institutioner, arbejdsgivere, osv.) kan få en blanket, der er trykt på hans eget sprog.5. Denne afgørelse offentliggøres i De Europæiske Fællesskabers Tidende. Den finder anvendelse fra den 1. januar 1998. I forholdet til Frankrig finder den dog først anvendelse med virkning fra den 1. januar 2002.Peter CLEASBYFormand for Den Administrative Kommission>START GRAFIK>DE EUROPÆISKE FÆLLESSKABERForordninger om social sikringEØS (*)Se vejledningen på side 4E 121(1)ATTEST FOR REGISTRERING AF PENSIONS- ELLER RENTEMODTAGERE ELLER DERES FAMILIEMEDLEMMER, SAMT FØRELSE AF FORTEGNELSERForordn. 1408/71: art. 28.1.a; art. 29.1.aForordn. 574/72: art. 29.1-3; art. 30.1; art. 95.4Blankettens afsnit A udfyldes af den institution, som skal udstede attesten i medfør af art. 29, stk. 2 eller art. 30, stk. 1 i forordn. nr. 574/72, og denne institution udleverer to eksemplarer af blanketten til pensions- eller rentemodtageren eller hans familiemedlemmer eller sender dem til bopælsstedets institution, hvis attesten er udstedt på dennes anmodning. Hvis pensions- eller rentemodtageren eller hans familiemedlemmer er bosat i Det Forenede Kongerige, skal de to eksemplarer af blanketten sendes direkte til Department of Social Security, Benefits Agency, Overseas Benefits Directorate, Newcastle-upon-Tyne. I givet fald sendes de to eksemplarer først til den institution, som skal udfylde rubrikkerne 6 og 7. Efter at have modtaget de to eksemplarer udfylder bopælsstedets institution blankettens afsnit B og sender det ene eksemplar af blanketten til den i rubrik 7 anførte institution.A. Meddelelse om ret til ydelser1.Bopælsstedets institution (2)1.1.Betegnelse:1.2.Adresse (3):1.3.Henvisning: Deres blanket E 107 af2.Pensions- eller rentemodtager (ordning for arbejdstagere)Pensions- eller rentemodtager (ordning for selvstændig erhvervsdrivende)2.1.Efternavn (4)2.2.FornavneTidligere navne (4)Fødselsdato2.3.Adresse i bopælslandet (3)2.4.Dato for eventuel bopælsforandring:2.5.Identitetsnummer (5):3.Udfyldes af den institution, der udbetaler pensionen eller renten3.1.Den pågældende har modtaget pension eller rente i anledning afalderdominvaliditettab af forsørgerarbejdsulykkeerhvervssygdom3.2.Siden den3.3.Pensions- eller rentenummer:4.Institutionen, der har udfyldt rubrik 3 (6)4.1.Betegnelse:4.2.Adresse (3):4.3.Stempel4.4.Dato:4.5.UnderskriftE 1215.Familiemedlem til pensions- eller rentemodtageren5.1.Efternavn (4)5.2.FornavneTidligere navne (4)Fødselsdato5.3.Adresse i bopælslandet (3):5.4.Dato for eventuel bopælsforandring:5.5.Identitetsnummer (5):6.Udfyldes af den institution, der udbetaler pensionen eller renten, eller af institutionen for syge- og moderskabsforsikring i det land, hvor pensionen eller renten ydes (7)6.1.Kodenummer for den behandlende institution (8)6.2.Den i rubrik 2 nævnte personDen i rubrik 5 nævnte personhar ret til naturalydelser fra syge- og moderskabsforsikringen fra den at regne6.3.Udgifterne ved de ydelser, der skal udredes i deres bopælsland (bortset fra det kompetente land), påhviler os6.4.fra den og indtil gyldigheden af denne attest ophæves6.5.i et år fra den at regne (9)6.6.Ved udstedelse af denne attest ophæves gyldigheden af blanket E af7.Institutionen, der har udfyldt rubrik 6 (7)7.1.Betegnelse:7.2.Adresse (3):7.3.Stempel7.4.Dato:7.5.UnderskriftB. Meddelelse om, hvorvidt registrering har fundet sted eller ej8.(10)8.1.Den i rubrik 2 anførte personDen i rubrik 5 anførte personhar ikke kunnet registreres8.2.fordi den pågældende i forvejen har ret til naturalydelser efter vort lands lovgivning8.3.andre grunde:E 1219.(10)9.1.Den i rubrik 2 nævnte personDen i rubrik 5 nævnte personer registreret som ydelsesberettiget9.2.Udgifterne ved disse ydelser påhviler Deres institution; den dato, der skal tages som udgangspunkt for beregningen af det iartikel 95 i forordning nr. 574/72 omhandlede fikserede beløb, er9.3.Kodenummer for bopælsstedets institution (8)10.Institutionen på pensions- eller rentemodtagerens eller familiemedlemmets bopælssted10.1.Betegnelse:10.2.Adresse (3):Téléphone Télécopieur10.3.Stempel10.4.Dato:10.5.UnderskriftE 121VEJLEDNINGBlanketten skal udfyldes med blokbogstaver, og der må kun skrives på de punkterede linjer. Den består af 4 sider, hvoraf ingen må fjernes, heller ikke sider, som ikke måtte være udfyldt. Der skal udfyldes en blanket for hver registreret person.Vejledning for pensions- eller rentemodtageren eller hans familiemedlemmera)De skal snarest muligt aflevere de to eksemplarer af denne blanket til nedennævnte forsikringsinstitution:i Belgien, »la mutualité« (en sygekasse) efter eget valgi Danmark, på kommunekontoret på bopælsstedeti Tyskland, Den » Krankenkasse« (sygekasse) på bopælsstedet, som den pågældende selv vælgeri Grækenland, i almindelighed, det regionale eller lokale kontor af Socialforsikringsinstituttet (IKA) der udleverer en sundhedsattest til den pågældende, uden hvilken naturalydelser ikke kan tilkendesi Spanien, »Dirección Provincial del Instituto Nacional de la Seguridad Social« (Provinsafdelingen af Statsanstalten for Social Sikring), på bopælsstedeti Frankrig, »Caisse primaire d'assurance-maladie« (den stedlige sygekasse)i Irland, »Health Board« (sundhedsforvaltningen), inden for hvis område ydelsen søgesi Italien, »Unità sanitaria locale« (USL, den kompetente lokale afdeling under sundhedsvæsenet)i Luxembourg, »Caisse de maladie des ouvriers« (sygekassen for arbejdere)i Nederlandene, en kompetent sygekasse på bopælsstedeti Østrig, »Gebietskrankenkasse« (den regionale sygekasse) på bopælsstedeti Portugal for moderlandet, »Centro Regional de Segurança Social« (Regionalcentret for Social Sikring), på bopælsstedet; for Madeira, »Direcção Regional de Segurança Social« (Regionaldirektoratet for Social Sikring), Funchal; for Azorerne, »Direcção Regional de Segurança Social« (Regionaldirektoratet for Social Sikring), Angra do Heroismoi Finland, lokalkontoret af »kansaneläkelaitos« (Socialforsikringsinstituttet)i Sverige, »försäkringskassan« (forsikringskassen) på bopælsstedeti Island, »Tryggingastofnun rikisins« (Sikringsstyrelsen), Reykjaviki Liechtenstein, »Amt für Volkswirtschaft« (Kontoret for Nationaløkonomi), Vaduzi Norge, det lokale »Trygdekontor« (socialsikringskontor) på bopælsstedet.b) De har pligt til at underrette den forsikringsinstitution, hvortil De har indgivet blanketten, om enhver forandring i Deres forhold, som kan berøre retten til naturalydelser (inddragelse eller bortfald af pension eller rente, bopælsforandring osv.).FODNOTER(*)EØS-aftalen om Det Europæiske Økonomiske Samarbejdsområde, bilag VI, Social Sikring. Med henblik på denne aftale skal denne blanket også anvendes af Island, Liechtenstein og Norge.(1)Kendingsbogstav for det land, hvor blankettens afsnit A udfyldes: B = Belgien; DK = Danmark; D = Tyskland; GR = Grækenland;E = Spanien; F = Frankrig; IRL = Irland; I = Italien; L = Luxembourg; NL = Nederlandene; A = Østrig; P = Portugal; FIN = Finland;S = Sverige; GB = Det Forenede Kongerige; IS = Island; FL = Liechtenstein; N = Norge.(2)Skal kun udfyldes, når attesten udstedes på anmodning af bopælsstedets institution.(3)Gade, husnummer, postnummer, sted, land.(4)For spanske statsborgere angives begge efternavne ved fødslen.For portugisiske statsborgere angives alle navne (fornavne, efternavn, pigenavn) i samme rækkefølge som på dåbsattesten, identitetskort eller pas.(5)For italienske statsborgere angives om muligt forsikringsnummer og/eller skattenummer (codice fiscale).(6)I Frankrig udfyldes denne rubrik af syge- og moderskabsforsikringsinstitutionen for så vidt angår selvstændige erhvervsdrivende.(7)I Italien kan rubrik 6 og 7 kun udfyldes af USL eller Sundhedsministeriet.(8)Angives, hvis det kendes.(9)Hvis attesten udstedes af en tysk, fransk, italiensk eller portugisisk institution og vedrører et familiemedlem.(10)Udfyld enten rubrik 8 eller 9, alt efter omstændighederne, og sæt kryds i den tilsvarende rubrik.DE EUROPÆISKE FÆLLESSKABERForordninger om social sikringEØS (*)Se vejledningen på side 3E 127(1)INDIVIDUEL OPGØRELSE OVER MÅNEDLIGE FIKSEREDE BELØBForordn. 1408/71: art. 36.1 og 2Forordn. 574/72: art. 94 og art. 951.Opgørelse nr. for året19 (2)2.Kompetente institution2.1.Betegnelse:Kodenummer (4)2.2.Adresse (3):3. Ret til naturalydelserindtræder forArbejdstagerSelvstændig erhvervsdrivendePensions- eller rentemodtager (ordning for arbejdstagere)Pensions- eller rentemodtager (ordning for selvstændige erhvervsdrivende)3.1.Efternavn (5)3.2.FornavneTidligere navne (5)Fødselsdato3.3.Identitetsnummer i den kompetente institution (6) 4. Denne individuelle opgørelse vedrører4.1.Familien til den i rubrik 3 anførte arbejdstager eller selvstændig erhvervsdrivende, som er bosat på følgende adresse (3):4.2.Den i rubrik 3 anførte pensions- eller rentemodtager, som er bosat på følgende adresse (3):4.3.Det nedenfor anførte familiemedlem til den i rubrik 3 anførte pensions- eller rentemodtager:4.3.1.Efternavn (5)4.3.2.Fornavne:Tidligere navne (5):Fødselsdato:4.3.3.Adresse(3)4.3.4.Identitetsnummer tilkendt af den kompetente institution (6):E 1275.Retten til naturalydelser for de(n) i rubrik4.14.24.3 anførte person(er) er attesteret vedDeres blanket E af6.For det tidsrum, denne ret har bestået i regnskabsåret(fratil)6.1.udgør antallet af månedlige fikserede beløbpr. familie (til arbejdstagere og pr. familiemedlempr. personselvstændige erhvervsdrivende)7. Bopælsstedets institution7.1.Betegnelse:Kodenummer (7):7.2.Adresse (3):7.3.Stempel7.4.Dato:7.5.Underskrift8. Forbeholdt den kompetente institutionE 127VEJLEDNINGBlanketten skal udfyldes i 3 eksemplarer med blokbogstaver, og der må kun skrives på de punkterede linjer. Der skal udfyldes en blanket for hver pensions- eller rentemodtager og for hvert familiemedlem til en pensions- eller rentemodtager.Denne blanket udfærdiges for et helt kalenderår af bopælsstedets institution, som sender den til den kompetente institution gennem det organ, der er udpeget til gennemførelse af artikel 102, stk. 2 i forordning nr. 574/72.FODNOTER(*)EØS-aftalen om Det Europæiske Økonomiske Samarbejdsområde, bilag VI, Social Sikring. Med henblik på denne aftale skal denne blanket også anvendes af Island, Liechtenstein og Norge.(1)Kendingsbogstav for det land, hvor blankettens afsnit A udfyldes: B = Belgien; DK = Danmark; D = Tyskland; GR = Grækenland;E = Spanien; F = Frankrig; IRL = Irland; I = Italien; L = Luxembourg; NL = Nederlandene; A = Østrig; P = Portugal; FIN = Finland; S = Sverige; GB = Det Forenede Kongerige; IS = Island; FL = Liechtenstein; N = Norge.(2)Det kalenderår, hvor ydelserne er udredt.(3)Gade, husnummer, postnummer, sted, land.(4)Anføres, hvis det kendes.(5)For spanske statsborgere angives begge efternavne ved fødslen.For portugisiske statsborgere angives alle navne (fornavne, efternavn, pigenavn) i samme rækkefølge som på dåbsattest, identitetskort eller pas.(6)For italienske statsborgere angives om muligt forsikringsnummer og/eller skattenummer (codice fiscale).(7)Angives, såfremt det foreligger.>SLUT GRAFIK>


title: 2012/608/EU: Europa-Parlamentets afgørelse af 10. maj 2012 om decharge for gennemførelsen af budgettet for fællesforetagendet ENIAC for regnskabsåret 2010

text:
               17.10.2012

               DA

               Den Europæiske Unions Tidende

               L 286/320

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for fællesforetagendet ENIAC for regnskabsåret 2010
   (2012/608/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet ENIAC for regnskabsåret 2010,

               —

               der henviser til Revisionsrettens beretning om årsregnskabet for fællesforetagendet ENIAC for regnskabsåret 2010, med fællesforetagendets (1) svar,

               —

               der henviser til Rådets henstilling af 21. februar 2012 (06086/2012 — C7-0050/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (3),

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0112/2012),

               1.

               meddeler den administrerende direktør for fællesforetagendet ENIAC decharge for gennemførelsen af fællesforetagendets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet ENIAC, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 368 af 16.12.2011, s. 48.

      (2)  EFT L 248 af 16.9.2002, s. 1.

      (3)  EUT L 30 af 4.2.2008, s. 21.

      (4)  EFT L 357 af 31.12.2002, s. 72.
    ---documentbreak---

               17.10.2012

               DA

               Den Europæiske Unions Tidende

               L 286/321

         EUROPA-PARLAMENTETS BESLUTNING
   af 10. maj 2012
   med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet ENIAC for regnskabsåret 2010
   EUROPA-PARLAMENTET,

               —

               der henviser til det endelige årsregnskab for fællesforetagendet ENIAC for regnskabsåret 2010,

               —

               der henviser til Revisionsrettens beretning om årsregnskabet for fællesforetagendet ENIAC for regnskabsåret 2010, med fællesforetagendets svar (1),

               —

               der henviser til Rådets henstilling af 21. februar 2012 (06086/2012 — C7-0050/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (3),

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0112/2012),

               A.

               der henviser til, at fællesforetagendet ENIAC blev oprettet den 20. december 2007 for en tiårig periode for at fastlægge og gennemføre en forskningsdagsorden for udviklingen af vigtige kompetenceområder vedrørende nanoelektronik på tværs af forskellige anvendelsesområder,

               B.

               der henviser til, at fællesforetagendet opnåede økonomisk uafhængighed i juli 2010,

               C.

               der henviser til, at fællesforetagendet befinder sig i opstartsfasen og ikke fuldt ud havde implementeret sit system for intern kontrol og finansiel rapportering ved udgangen af regnskabsåret 2010,

               D.

               der henviser til, at Revisionsretten i sin beretning om fællesforetagendets årsregnskab for regnskabsåret 2010 afgav en erklæring med forbehold, for så vidt angår regnskabets rigtighed med den begrundelse, at fællesforetagendets regnskab ikke indeholdt regnskabet over resultatet af budgetgennemførelsen og afstemningen af dette regnskab med resultatopgørelsen,

               E.

               der henviser til, at Revisionsretten i sin beretning om fællesforetagendets årsregnskab for regnskabsåret 2010 erklærer, at den har fået rimelig sikkerhed for, at de underliggende transaktioner er lovlige og formelt rigtige,

               F.

               der henviser til, at det maksimale bidrag fra Unionen til fællesforetagendet for de 10 år er på 450 000 000 EUR, som skal udbetales fra budgettet for det syvende rammeprogram for forskning,

               G.

               der henviser til, at budgettet for fællesforetagendet for regnskabsåret 2010 beløb sig til 38 440 000 EUR,

      Rigtigheden af fællesforetagendets regnskab

               1.

               er bekymret over, at Revisionsretten i sin beretning om fællesforetagendets årsregnskab for regnskabsåret afgav en erklæring med forbehold for så vidt angår regnskabets rigtighed med den begrundelse, at fællesforetagendets regnskab ikke indeholdt regnskabet over resultatet af budgetgennemførelsen og afstemningen af dette regnskab med resultatopgørelsen, hvilket er et krav ifølge Unionens regnskabsregel 16 »præsentation af budgetoplysninger i årsregnskabet«;

               2.

               bemærker på baggrund af fællesforetagendet, at erklæringen med forbehold skyldes, at fællesforetagendet og Revisionsretten henviste til forskellige datoer for, hvornår fællesforetagendet begyndte at arbejde selvstændigt;

      Budgetstyring og økonomisk forvaltning

               3.

               anerkender, at fællesforetagendets budget blev forvaltet af GD INFSO fra 1. januar 2010 til 4. maj 2010; bemærker, at administrationsbevillingerne blev overført til fællesforetagendet i maj 2010, men at de operationelle budgetposter ikke blev overført og forblev utilgængelige i regnskabssystemet, indtil fællesforetagendet officielt opnåede økonomisk uafhængighed den 26. juli 2010; fremhæver, at fællesforetagendet fik kapacitet til at gennemføre sit eget budget fra 22. september 2010, hvor bevillingerne til de operationelle aktiviteter blev overført;

               4.

               konstaterer på basis af fællesforetagendets oplysninger, at det endelige budget omfattede forpligtelses- og betalingsbevillinger på 38 440 000 EUR, hvoraf 36 168 000 EUR er afsat til indkaldelsen af forslag for 2010;

               5.

               anerkender, at udnyttelsen af de disponible forpligtelses- og betalingsbevillinger lå på henholdsvis 99 % og 24 %; er bekymret over den lave gennemførelsessats for betalingsbevillinger samt over fællesforetagendets underliggende aktiviteter; fremhæver, at likviditetssaldoen var på 20 000 000 EUR ved årets udgang og udgjorde 53 % af de disponible betalingsbevillinger i 2010;

               6.

               bemærker, at den lave gennemførelsessats for betalingsbevillinger er resultatet af den forsinkede overførelse af de operationelle aktiviteter og den tilhørende finansiering fra Kommissionen til fællesforetagendet;

               7.

               konstaterer på basis af fællesforetagendets bemærkninger, at der er blevet udarbejdet en proceduremanual, der sikrer adskillelse af funktioner og har muliggjort fastlæggelsen af de fem følgende undtagelser, der forekom i den indledende fase af gennemførelsen af fællesforetagendets eget budget:

                           —

                           tre kontrakter blev undertegnet, før ABAC-transaktionerne var afsluttet, fordi varigheden af ABAC-proceduren var blevet undervurderet

                           —

                           en kontrakt med tilknytning til en eksisterende forpligtelse blev undertegnet, før det blev bestemt, at det krævede en ny forpligtelse

                           —

                           en manglende kontrakt blev opdaget i forbindelse med overgangen til uafhængighed og blev undertegnet, efter at de første betalinger var godkendt;

                     bemærker, at der er gennemført korrigerende foranstaltninger, og at der ikke er registreret yderligere undtagelser;

      Interne kontrolsystemer

               8.

               henstiller indtrængende til fællesforetagendet at afslutte gennemførelsen af de interne kontroller og de finansielle informationssystemer; opfordrer navnlig fællesforetagendet til at indføre og dokumentere vigtige dele af det interne kontrolsystem, såsom regnskabsprocedurer og kontroller, der vedrører regnskabsafslutning og konstatering og måling af de operationelle udgifter;

               9.

               tager til efterretning, at Revisionsretten bemærker, at der er fundet kontrolmæssige svagheder, hvad angår forudgående kontrol af forfinansieringsbetalinger, navnlig med hensyn til beregning og validering af betalinger; understreger, at der var fuld tiltro til de attester, der blev modtaget fra de nationale finansieringsmyndigheder for forfinansieringsbetalinger og for godkendelse af omkostninger, og at der ikke blev foretaget anden form for kontrol af, at de angivne udgifter var lovlige og formelt rigtige;

               10.

               bemærker, at al den efterfølgende kontrol af godtgørelseskrav i forbindelse med projekterne er uddelegeret til medlemsstaterne; anser det imidlertid for vigtigt, at fællesforetagendet sikrer sig, at medlemsstaternes finansielle interesser er tilstrækkeligt beskyttet, og at de underliggende transaktioner er lovlige og formelt rigtige; mener derfor, at fællesforetagendet vil få problemer med at sikre, at medlemsstaternes finansielle interesser er tilstrækkeligt beskyttet, og at de underliggende transaktioner er lovlige og formelt rigtige; opfordrer fællesforetagendet til at genoverveje sin strategi for efterfølgende kontrol af godtgørelseskrav samt underrette dechargemyndigheden om de foranstaltninger, der træffes for at sikre overholdelse af artikel 12 i Rådets forordning (EF) nr. 72/2008 om oprettelse af fællesforetagendet ENIAC;

               11.

               noterer sig, at fællesforetagendets regnskabsfører godkendte finans- og regnskabssystemerne (ABAC og SAP); bemærker dog, at de underliggende forretningsprocesser ikke er blevet godkendt, navnlig ikke den, der giver finansielle oplysninger om godkendelse og betaling af godtgørelseskrav modtaget fra de nationale myndigheder; anmoder derfor fællesforetagendet om at oplyse dechargemyndigheden om status for godkendelsen af de underliggende forretningsprocesser;

               12.

               bemærker Revisionsrettens konklusion om, at fællesforetagendet har et i forhold til sin størrelse og formål tilstrækkeligt niveau af it-administration og it-praksis; understreger imidlertid, at den strategiske it-planlægningscyklus, klassifikationen af data i henseende til fortroligheds- og integritetskrav samt katastrofeberedskabsplanen halter bagefter; opfordrer fællesforetagendet til at rette op på situationen og forelægge dechargemyndigheden en opdateret beretning om forholdene;

      Intern revision

               13.

               bemærker, at fællesforetagendets finansielle bestemmelser endnu ikke er blevet ændret, således at de omfatter en henvisning til de beføjelser, der tillægges Kommissionens interne revisionstjeneste vedrørende det almindelige budget som helhed;

               14.

               bemærker dog, at mandatet for Kommissionens Interne Revisionstjeneste er blevet vedtaget af fællesforetagendets bestyrelse;

      Forsinket finansiel uafhængighed

               15.

               gentager, at fællesforetagendet blev oprettet i februar 2008, men begyndte at arbejde uafhængigt i juli 2010; udtrykker stor bekymring over, at fællesforetagendet har brugt en fjerdedel af sin planlagte levetid frem til den 31. december 2017 på at opnå finansiel uafhængighed; bemærker, at det først var efter september 2010, hvor der blev gennemført en overførsel af kontanter fra Kommissionen til fællesforetagendet til dækning af de operationelle bevillinger, at fællesforetagendet blev i stand til at foretage operationelle betalinger; insisterer på, at disse forsinkelser ikke bør medføre en forlængelse af fællesforetagendets 10 år lange levetid, men bør tilskynde fællesforetagendets ledelse til at rette op på alle manglerne og nå målene inden for den planlagte tiårsperiode;

      Indkaldelse af forslag og projektforvaltning

      Indkaldelse af forslag 2010

               16.

               bemærker, at der ifølge fællesforetagendet har været stor respons på tredje indkaldelse af forslag; noterer sig, at der er udvalgt 10 forslag til finansiering, men at 11 projekter, der overskred tærsklen, ikke kunne finansieres, fordi det disponible budget var opbrugt;

      Indkaldelse af forslag 2008 og 2009

               17.

               er dybt bekymret over, hvor langsomt det går fremad med de projekter, der blev udvalgt i forbindelse med første indkaldelse af forslag (2008) og anden indkaldelse af forslag (2009);

               18.

               konstaterer ud af fællesforetagendets årsberetning for 2010, at situationen vedrørende første indkaldelse af forslag ved udgangen af 2010 var som følger:

                           —

                           ud af de i alt 166 partnere, fik seks partnere (3,6 %) ikke nogen national tilskudsaftale, hovedsageligt fordi det administrative arbejde ikke var afsluttet efter ændringer

                           —

                           15,1 % af partnerne (25, hovedsageligt italienske, partnere) havde indgået en national tilskudsaftale, men uden at underskrive tiltrædelsesformularen;

               19.

               konstaterer på basis af bemærkninger fra fællesforetagendet, at kontrakterne skred endnu langsommere fremad i forbindelse med projekterne fra anden indkaldelse af forslag, hvor fællesforetagende kun undertegnede seks tilskudsaftaler før udgangen af 2010, mens de sidste fem projekter blev forsinket af følgende årsager:

                           —

                           tre projekter har italienske projektkoordinatorer, der stadig afventer national lovgivning og ikke har indvilliget i at lade sig erstatte af partnere fra andre lande

                           —

                           SMART-projektet blev omdefineret, efter at Frankrig annullerede finansiering på grund af budgetnedskæringer, adskillige måneder efter at finansieringsafgørelsen var truffet af de offentlige myndigheder

                           —

                           MIRANDELA var klar til underskrift, men der blev i sidste øjeblik foretaget en udskiftning af den ansvarlige person, som var autoriseret til at skrive under;

               20.

               konstaterer på baggrund af årsberetningen, at fællesforetagendet siden programmets start og indtil udgangen af 2010 har foretaget mere end 300 tilskudsbetalinger på i alt 9 800 000 EUR; bemærker, at fællesforetagendet finder kontrakt- og betalingssituationen uacceptabel og har besluttet at iværksætte foranstaltninger, der skal:

                           —

                           sikre, at de involverede parter i processen er bekendt med procedurerne

                           —

                           præcisere rækkefølgen af arrangementer og udvekslinger med de nationale finansieringsmyndigheder

                           —

                           fastlægge, hvilke skridt der skal tages for at fremskynde procedurerne

                           —

                           følge op på fremskridt via besøg hos de nationale parter for at følge med i status eller præcisere procedurer;

               21.

               opfordrer fællesforetagendet til at forelægge dechargemyndigheden:

                           —

                           en opdateret rapport om den aktuelle situation for projekterne under første indkaldelse af forslag, med hensyn til hvor langt man er nået med kontraktafvikling og tilskudsbetalinger

                           —

                           en evalueringsrapport om de foranstaltninger, der er iværksat for at fremskynde kontraktindgåelses- og betalingsprocesser og de fremskridt, der er sket ved gennemførelsen heraf

                           —

                           en opdateret rapport om den aktuelle situation for projekterne under tredje indkaldelse af forslag både med hensyn til kontraktindgåelse og betalinger;

      Præstation

               22.

               noterer sig på basis af årsberetningen, at Kommissionens rapport om den første midtvejsevaluering af de fælles teknologiinitiativer Artemis og ENIAC blev vedtaget den 16. december 2010;

               23.

               understreger, at midtvejsevalueringen indeholdt tre henstillinger til fællesforetagendet:

                           —

                           for at løse problemet med »friløb« bør fællesforetagendet etablere et system, hvor hvert støttemodtagende land, der ikke er medlem, betaler en andel af sit EU-bidrag som et gebyr for fællesforetagendets omkostninger

                           —

                           evaluerings- og udvælgelsesprocesserne bør revideres, således at der skabes bedre overensstemmelse mellem porteføljen for støttede projekter og de strategiske europæiske mål for programmet

                           —

                           medlemsstaterne og industrisammenslutningerne bør samarbejde om at fastsætte processer, hvor mulige forslagsstillere kan få tidlig, konstruktiv feedback på deres projektudkast, hvortil der ansøges om støtte;

                     anmoder fællesforetagendet om at underrette dechargemyndigheden om de foranstaltninger, der indføres som følge af resultaterne af den første midtvejsevaluering;

               24.

               bemærker, at fællesforetagende anser underudnyttelsen af det operationelle budget for at være det største problem, der påvirker dets evne til at opfylde sit mandat; bemærker, at fællesforetagendet som følge deraf i 2010 gjorde et forsøge på at finde midler, der kunne føre til en positiv løsning på problemet, herunder:

                           —

                           fremme af definitionen af strategisk relevante projekter

                           —

                           identificering af nationale programmer, som med fordel overføres til en europæisk sammenhæng

                           —

                           inddragelse af yderligere nationale finansieringsenheder

                           —

                           optimering af den opdelte finansiering mellem Eureka-kompetenceklyngen CATRENE og fællesforetagendet;

                     opfordrer fællesforetagendet til at underrette dechargemyndigheden om status for gennemførelsen af disse aktionsmidler og resultaterne heraf;

               25.

               noterer sig Kommissionens forslag til Rådets afgørelse om særprogrammet til gennemførelse af Horisont 2020 — rammeprogram for forskning og innovation (2014-2020), hvori Kommissionen nævner muligheden af at samle Artemis og ENIAC i ét samlet initiativ, samt muligheden af at oprette nye fællesforetagender i forbindelse med gennemførelsen af afsnittet om samfundsmæssige udfordringer i Horisont 2020; opfordrer Kommissionen til at holde dechargemyndigheden underrettet om dette spørgsmål;

      Manglende værtsstatsaftale

               26.

               gentager, at fællesforetagendet meget hurtigt bør indgå en værtsstatsaftale med Belgien om kontorlokaler, privilegier og immuniteter og anden støtte fra Belgien til fællesforetagendet som fastsat i forordning (EF) nr. 72/2008 om fællesforetagendets oprettelse.

      Horisontale bemærkninger om fællesforetagenderne

               27.

               understreger, at Kommissionen indtil videre har oprettet syv fællesforetagender i henhold til artikel 187 i traktaten om Den Europæiske Unions funktionsmåde; bemærker, at der er oprettet seks fællesforetagender (IMI, Artemis, ENIAC, Clean Sky, FCH og ITER-F4E) inden for forskningsområdet under Kommissionens GD RTD og INFSO, mens et har til opgave at udvikle det nye lufttrafikstyringssystem (SESAR) på transportområdet, hvis aktiviteter overvåges af GD Mobilitet og Transport;

               28.

               bemærker, at de samlede vejledende ressourcer, der skønnes at være nødvendige for fællesforetagenderne i deres levetid, udgør 21 793 000 000 EUR;

               29.

               bemærker, at det samlede EU-bidrag, som skønnes nødvendigt for fællesforetagenderne i deres levetid, udgør 11 489 000 000 EUR;

               30.

               bemærker, at Unionens samlede bidrag til fællesforetagendernes budget i regnskabsåret 2010 udgjorde 505 mio. euro;

               31.

               opfordrer Kommissionen til hvert år at stille konsoliderede oplysninger om den samlede årlige finansiering til de enkelte fællesforetagender fra Unionens almindelige budget til rådighed for dechargemyndigheden for at sikre gennemsigtighed og klarhed vedrørende anvendelsen af Unionens midler og genoprette tilliden blandt de europæiske skatteydere;

               32.

               glæder sig over Artemis' initiativ til at medtage oplysninger om overvågning og revision af igangværende projekter i sin årsberetning; mener, at dette er en praksis, som de øvrige fællesforetagender burde følge;

               33.

               erindrer om, at fællesforetagender er offentlig-private partnerskaber, og at offentlige og private interesser dermed hænger sammen; mener, at man under disse omstændigheder ikke bør afvise muligheden for, at der kan opstå interessekonflikter, men at disse skal håndteres korrekt; opfordrer derfor fællesforetagenderne til at informere dechargemyndigheden om, hvilke kontrolmekanismer der findes inden for deres respektive strukturer, med henblik på at give mulighed for en korrekt administration og forebyggelse af interessekonflikter;

               34.

               bemærker, at fællesforetagenderne, med Fællesforetagendet for ITER og Fusionsenergiudvikling som en bemærkelsesværdig undtagelse, er forholdsvis små strukturer, der er koncentreret rent geografisk; mener derfor, at de bør samle deres ressourcer, når det er muligt;

               35.

               opfordrer Revisionsretten til at give dechargemyndigheden en opfølgning på dens bemærkninger til de enkelte fællesforetagender i deres respektive årsberetninger for regnskabsåret 2011;

               36.

               opfordrer Revisionsretten til inden for en rimelig frist at udarbejde en særberetning til Parlamentet om merværdien ved oprettelsen af fællesforetagender med henblik på at sikre en effektiv gennemførelse af Unionens programmer for forskning, teknologisk udvikling og demonstration; bemærker endvidere, at denne beretning også bør indeholde en vurdering af effektiviteten af fællesforetagendernes oprettelse.

      (1)  EUT C 368 af 16.12.2011, s. 48.

      (2)  EFT L 248 af 16.9.2002, s. 1.

      (3)  EUT L 30 af 4.2.2008, s. 21.

      (4)  EFT L 357 af 31.12.2002, s. 72.


title: 2009/207/EF: Europa-Parlamentets afgørelse af 22. april 2008 om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2006

text:
               31.3.2009

               DA

               Den Europæiske Unions Tidende

               L 88/134

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2006
   (2009/207/EF)
   EUROPA-PARLAMENTET,
   der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006, med centrets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0116/2008),

               1.

               meddeler direktøren for Det Europæiske Overvågningscenter for Narkotika og Narkotikamisbrug decharge for gennemførelsen af centrets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Overvågningscenter for Narkotika og Narkotikamisbrug, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 67.

      (2)  EUT C 309 af 19.12.2007, s. 128.

      (3)  EFT L 248 af 16.9.2002, s. 1.

      (4)  EUT L 376 af 27.12.2006, s. 1.

      (5)  EFT L 357 af 31.12.2002, s. 72.
    ---documentbreak---

               31.3.2009

               DA

               Den Europæiske Unions Tidende

               L 88/135

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2006
   EUROPA-PARLAMENTET,
   der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006, med centrets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets og Europa-Parlamentets forordning (EF) nr. 1920/2006 af 12. december 2006 om Det Europæiske Overvågningscenter for Narkotika og Narkotikamisbrug (4), særlig artikel 15,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0116/2008),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for regnskabsåret 2006 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 24. april 2007 meddelte decharge til direktøren for Det Europæiske Overvågningscenter for Narkotika og Narkotikamisbrug vedr. gennemførelsen af centrets budget for regnskabsåret 2005 (6), og i beslutningen med bemærkningerne til afgørelsen bl.a.

                           —

                           bemærkede, at udgifterne til administration viser en høj fremførsel på næsten 40 %, og opfordrer centret til at få bedre styr på dets indkøbspolitik med henblik på at undgå fremførsel af bevillinger

                           —

                           bemærkede, at rekrutteringen af personale er mangelfuld, og at der er fejl i procedurerne vedrørende opgaver, og opfordrer endvidere centret til at håndtere disse procedurer korrekt

                           —

                           bemærkede, at der blev konstateret forskellige anomalier i procedurerne for indgåelse af aftaler og kontrakter

                           —

                           opfordrede centret til at integrere mængde- og værdifortegnelsessystemerne i det almindelige regnskab, for når der ikke findes et pålideligt mærkningssystem, er det ikke sikkert, at man kan spore de værdier, der er opført på mængdefortegnelsen,

   Generelle punkter, som vedrører de horisontale spørgsmål i forbindelse med EU-agenturerne, og som derfor også er relevante for dechargeproceduren for hvert enkelt agentur

               1.

               bemærker, at de 24 agenturers og andre satellitorganers budgetter, som Revisionsretten har revideret, beløb sig til 1 080,5 mio. EUR i 2006 (det største var budgettet for Det Europæiske Genopbygningsagentur med 271 mio. EUR, og det mindste var budgettet for Det Europæiske Politiakademi (Cepol) med 5 mio. EUR);

               2.

               påpeger, at rækken af eksterne EU-organer, der skal underkastes revision og decharge, nu omfatter ikke blot traditionelle reguleringsorganer, men også forvaltningsorganer, der er oprettet med henblik på gennemførelse af specifikke programmer, og inden længe også vil omfatte fællesforetagender, der er oprettet som offentlig-private partnerskaber (fælles teknologiinitiativer);

               3.

               bemærker, for så vidt angår Parlamentet, at antallet af agenturer, der er genstand for dechargeproceduren, har udviklet sig som følger: regnskabsåret 2000: 8; 2001: 10; 2002: 11; 2003: 14; 2004: 14; 2005: 16; 2006: 20 reguleringsorganer og to forvaltningsorganer (fraregnet to agenturer, der revideres af Revisionsretten, men er genstand for en intern dechargeprocedure);

               4.

               konkluderer derfor, at revisions-/dechargeproceduren er blevet for besværlig og uforholdsmæssig i forhold til agenturernes/satellitorganernes budgetters størrelse; pålægger det kompetente udvalg at foretage en omfattende gennemgang af dechargeproceduren for agenturer og satellitorganer med henblik på at finde frem til en enklere og mere rationel tilgang i betragtning af det stadig større antal organer, som hver især kræver en særskilt dechargebetænkning i de kommende år;

         Principielle overvejelser

               5.

               kræver, at Kommissionen redegør klart for følgende elementer før oprettelse af et nyt agentur eller reform af et eksisterende agentur: agenturtype, agenturets mål, intern styringsstruktur, produkter, tjenesteydelser, vigtige procedurer, målgruppe, agenturets kunder og interessenter, formel forbindelse med eksterne aktører, budgetansvar, finansiel planlægning og personale- og ansættelsespolitik;

               6.

               anmoder om, at de enkelte agenturer styres af en årlig resultataftale, som er formuleret af agenturet og det kompetente generaldirektorat, og som skal indeholde hovedmålene for det kommende år, en finansiel ramme og klare indikatorer for måling af resultater;

               7.

               anmoder om, at agenturernes resultater regelmæssigt (og på ad hoc-basis) revideres af Revisionsretten eller en anden uafhængig revisor; mener, at revisionen ikke bør begrænses til traditionelle elementer af økonomisk forvaltning og korrekt anvendelse af offentlige midler, men også bør omfatte administrativ effektivitet og en vurdering af de enkelte agenturers økonomiske forvaltning;

               8.

               er af den opfattelse, at når der er tale om agenturer, som konstant overvurderer deres respektive budgetbehov, bør den tekniske kompensation ske på baggrund af de ledige stillinger; mener, at dette i det lange løb vil føre til færre formålsbestemte indtægter for agenturerne og dermed også til lavere administrative omkostninger;

               9.

               bemærker, at det er et alvorligt problem, at en række agenturer kritiseres for ikke at følge reglerne om offentlige indkøb, finansforordningen, tjenestemandsvedtægten osv.; mener, at hovedårsagen til dette er, at de fleste bestemmelser og finansforordningen er lavet til større institutioner, og at de fleste små agenturer ikke har den kritiske masse, der er nødvendig for at opfylde disse regler og forskrifter; anmoder derfor Kommissionen om at lede efter en hurtig løsning for at forbedre effektiviteten ved at samle de forskellige agenturers administrative funktioner i samme gruppe, så man opnår denne kritiske masse (idet man tager højde for de nødvendige ændringer i de grundlæggende bestemmelser, der gælder for agenturerne og deres budgetmæssige uafhængighed), eller om hurtigst muligt at udarbejde specifikke bestemmelser for agenturerne (navnlig gennemførelsesbestemmelser for agenturerne), der giver dem mulighed for at opfylde kravene fuldt ud;

               10.

               insisterer på, at Kommissionen, når den udarbejder det foreløbige budgetforslag, tager højde for resultaterne af de enkelte agenturers budgetgennemførelse de tidligere år, navnlig i år n–1, og reviderer det budget, som det pågældende agentur beder om, i overensstemmelse hermed; opfordrer sit kompetente udvalg til at respektere denne revision og, hvis Kommissionen ikke gør det, selv at revidere det pågældende budget til et realistisk niveau, der passer til det pågældende agenturs absorptions- og gennemførelseskapacitet;

               11.

               minder om sin afgørelse om decharge for regnskabsåret 2005, hvori det opfordrede Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer alle relevante institutioner til i tilfælde af en negativ evaluering af et agenturs merværdi at tage de nødvendige skridt ved at omformulere dette agenturs mandat eller lukke det; bemærker, at Kommissionen ikke har foretaget en eneste evaluering i 2007; insisterer på, at Kommissionen skal forelægge mindst fem af disse evalueringer, før der træffes beslutning om decharge for regnskabsåret 2007, og at den skal starte med de ældste agenturer;

               12.

               er af den opfattelse, at Revisionsrettens henstillinger straks bør følges, og at niveauet for den støtte, som agenturerne får, bør tilpasses til deres reelle likviditetsbehov; mener desuden, at ændringerne af den generelle finansforordning bør medtages i agenturernes rammefinansforordning og i deres forskellige specifikke finansforordninger;

         Forelæggelse af rapporteringsdata

               13.

               bemærker, at der ikke findes nogen standardtilgang blandt agenturerne, hvad angår præsentationen af deres aktiviteter i løbet af det pågældende regnskabsår, deres regnskaber og beretninger om den budgetmæssige og økonomiske forvaltning og spørgsmålet om, hvorvidt agenturets direktør bør udarbejde en revisionserklæring; bemærker ligeledes, at ikke alle agenturer skelner klart mellem a) præsentation af agenturets arbejde over for offentligheden og b) teknisk rapportering om budgetmæssig og økonomisk forvaltning;

               14.

               bemærker, at selv om Kommissionens stående instrukser for udarbejdelse af aktivitetsrapporter ikke udtrykkeligt kræver, at agenturet udarbejder en revisionserklæring, har mange direktører alligevel gjort det for 2006, og i et tilfælde indeholdt den et vigtigt forbehold;

               15.

               minder om punkt 25 i sin beslutning af 12. april 2005 (7), hvori det opfordrede agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

               16.

               anmoder Kommissionen om at ændre sine stående instrukser til agenturerne i overensstemmelse hermed;

               17.

               foreslår desuden, at Kommissionen sammen med agenturerne udarbejder en harmoniseret model, som kan anvendes for alle agenturer og satellitorganer, og som klart skelner mellem

                           —

                           en årsberetning til den almindelige offentlighed om organets aktiviteter, arbejde og resultater

                           —

                           årsregnskab og en beretning om gennemførelsen af budgettet

                           —

                           en aktivitetsrapport efter samme principper som Kommissionens generaldirektørers årlige aktivitetsrapporter

                           —

                           en revisionserklæring underskrevet af organets direktør tillige med eventuelle forbehold eller bemærkninger, som han mener, at dechargemyndigheden skal gøres opmærksom på;

         Den Europæiske Revisionsrets generelle bemærkninger

               18.

               bemærker, at Revisionsretten konstaterer (årsberetningen, punkt 10.29 (8), at Kommissionens udbetaling af tilskud fra fællesskabsbudgettet ikke er baseret på tilstrækkeligt dokumenterede overslag over agenturernes likviditetsbehov, og at dette kombineret med store fremførsler betyder, at agenturerne har betydelige likvide beholdninger; bemærker endvidere, at Revisionsretten anbefaler, at tilskuddene til agenturerne tilpasses efter deres faktiske likviditetsbehov;

               19.

               noterer sig, at der ved udgangen af 2006 var 14 agenturer, som endnu ikke havde indført ABAC-regnskabssystemet (årsberetningen, fodnote til punkt 10.31);

               20.

               noterer sig Revisionsrettens bemærkning (årsberetningen, punkt 1.25) om, at nogle agenturer har aflagt regnskab for skyldige omkostninger vedrørende uafviklet ferie; påpeger, at Revisionsretten for tre agenturers vedkommende har tilføjet bemærkninger til sin revisionserklæring (Det Europæiske Center for Udvikling af Erhvervsuddannelse (Cedefop), Cepol og Det Europæiske Jernbaneagentur) for regnskabsåret 2006 (2005: Cedefop, Den Europæiske Fødevaresikkerhedsautoritet, Det Europæiske Genopbygningsagentur);

         Intern revision

               21.

               minder om, at Kommissionens interne revisor i henhold til finansforordningens artikel 185, stk. 3, også er intern revisor for de reguleringsorganer, som modtager tilskud over EU-budgettet; påpeger, at den interne revisor aflægger beretning til de enkelte agenturers bestyrelse og direktør;

               22.

               henleder opmærksomheden på forbeholdet i den interne revisors årlige aktivitetsrapport for 2006, der lyder som følger:
               »Kommissionens interne revisor er ikke i stand til at opfylde sin forpligtelse i henhold til finansforordningens artikel 185 som intern revisor for Fællesskabets organer på tilfredsstillende vis som følge af manglende personaleressourcer.«

               23.

               bemærker dog den interne revisors bemærkning i aktivitetsrapporten for 2006 om, at alle fungerende reguleringsorganer fra 2007 med de ekstra personaleressourcer, som Kommissionen har bevilget til den interne revisionstjeneste (IAS), vil blive underkastet intern revision hvert år;

               24.

               bemærker det stadigt stigende antal regulerings- og forvaltningsorganer og fællesforetagender, som skal revideres af IAS i henhold til finansforordningens artikel 185; opfordrer Kommissionen til at meddele Parlamentets kompetente udvalg, om de personaleressourcer, som IAS har til rådighed, vil være tilstrækkelige til at gennemføre en årlig revision af alle disse organer i de kommende år;

               25.

               bemærker, at det i artikel 72, stk. 5, i forordning (EF, Euratom) nr. 2343/2002 kræves, at hvert agentur hvert år sender dechargemyndigheden og Kommissionen en beretning, der er udarbejdet af direktøren for agenturet, og som opsummerer det antal og de typer interne revisioner, der er foretaget af den interne revisor, de henstillinger, der er fremsat, og den opfølgning, der har fundet sted som en følge af disse henstillinger; anmoder agenturerne om at oplyse, om dette sker, og i givet fald i hvilken form;

               26.

               bemærker med hensyn til den interne revisionskapacitet, især i forbindelse med de mindre agenturer, et forslag, som den interne revisor den 14. september 2006 stillede til Parlamentets kompetente udvalg om, at mindre agenturer skulle have lov til at købe interne revisionstjenesteydelser fra den private sektor;

         Evaluering af agenturer

               27.

               minder om den fælles erklæring fra Parlamentet, Rådet og Kommissionen (9), som blev vedtaget på samrådet forud for Økofin-Rådets budgetmøde den 13. juli 2007, hvori der anmodes om i) en liste over agenturer, som Kommissionen agter at vurdere, og ii) en liste over de agenturer, der allerede er vurderet, tillige med en sammenfatning af de vigtigste resultater;

         Disciplinære procedurer

               28.

               bemærker, at de enkelte agenturer på grund af deres størrelse har vanskeligt ved at oprette ad hoc-disciplinærudvalg bestående af personale fra den relevante stillingsgruppe, og at agenturer ikke henhører under Kommissionens Undersøgelses- og Disciplinærkontors (IDOC) kompetenceområde; opfordrer agenturerne til at overveje et fælles disciplinærudvalg for agenturerne;

         Udkast til interinstitutionel aftale

               29.

               minder om udkast til interinstitutionel aftale om rammer for europæiske reguleringsorganer (KOM(2005) 59), forelagt af Kommissionen, som havde til formål at skabe en horisontal ramme for oprettelse, struktur, drift, evaluering og kontrol af de europæiske reguleringsorganer; bemærker, at udkastet er et nyttigt initiativ i bestræbelserne på at rationalisere oprettelse og drift af agenturer; bemærker udtalelsen i Kommissionens sammenfattende rapport for 2006 (punkt 3.1, KOM(2007) 274) om, at selv om forhandlingerne gik i stå, efter at forslaget var blevet forelagt, blev diskussionen af spørgsmålet genoptaget i Rådet i slutningen af 2006; beklager, at det ikke har været muligt at gøre yderligere fremskridt frem mod en vedtagelse;

               30.

               glæder sig derfor over Kommissionens løfte om at udsende en meddelelse om fremtiden for reguleringsorganerne i løbet af 2008;

         Selvfinansierende agenturer

               31.

               minder om, at det for de to selvfinansierende agenturers vedkommende er bestyrelsen, der meddeler direktøren decharge; bemærker, at de begge har store akkumulerede overskud fra gebyrindtægter, som er overført fra tidligere år:

                           —

                           Harmoniseringskontoret for det Indre Marked — kontanter og likvide midler: 281 mio. EUR (10)

                           —

                           EF-Sortsmyndigheden — kontanter og likvide midler: 18 mio. EUR (11);

         Specifikke spørgsmål

               32.

               henviser til Revisionsrettens bemærkninger i dens årsberetning 2006 om, at

                           —

                           centret har reduceret niveauet for fremførsler til 25 % i 2006 (40 % i 2005)

                           —

                           betalingerne i henhold til aftalerne om tilskud til de nationale REITOX-knudepunkter (europæiske informationsnet for narkotika og narkotikamisbrug) var foretaget for sent

                           —

                           en medarbejder, på trods af at hans langvarige udstationering til Kommissionen i Bruxelles var ophørt, fortsat blev aflønnet af centret, uden at han havde genoptaget arbejdet i Lissabon; bemærker endvidere, at der er iværksat en retslig procedure i henhold til personalevedtægten;

               33.

               glæder sig over centrets bestræbelser på at forbedre gennemførelsen af budgettet; beklager imidlertid, at omfanget af fremførsler stadig er for stort;

               34.

               bemærker, at centret ifølge dets regnskab i juli 2006 foretog en fysisk kontrol af dets lagerbeholdning, og at resultaterne blev lagret i et specifikt computersystem;

               35.

               bemærker, at centrets formueopgørelse indbefatter jord og bygninger til en værdi af 2,5 mio. EUR;

               36.

               bemærker på baggrund af centrets meget omfattende årlige aktivitetsrapport, at der blev foretaget en evaluering af dets aktiviteter i 2007; bemærker endvidere, at centret benytter Kommissionens interne revisionstjeneste til dets interne revision;

               37.

               bemærker på baggrund af centrets arbejdsprogrammer for 2007 og for perioden 2007 til 2009, at man søger at indføre en ledelsesplan med henblik på at implementere anbefalingerne fra Kommissionens interne revisionstjeneste og med henblik på at nå følgende strategiske mål:

                           —

                           udarbejdelse af en efterfølgende kontrol af finansielle transaktioner

                           —

                           tilvejebringelse af intern kapacitet til risikovurdering og intern revision

                           —

                           udvikling af værktøjer og procedurer til styring af integrerede ressourcer og fremme af eksterne synergier, særlig i samarbejde med Det Europæiske Søfartssikkerhedsagentur (EMSA), der også er placeret i Lissabon

                           —

                           implementering af en mere struktureret og effektiv personalepolitik

                           —

                           vellykket afslutning af flytningen til det nye hovedsæde i Lissabon.

      (1)  EUT C 261 af 31.10.2007, s. 67.

      (2)  EUT C 309 af 19.12.2007, s. 128.

      (3)  EFT L 248 af 16.9.2002, s. 1.

      (4)  EUT L 376 af 27.12.2006, s. 1.

      (5)  EFT L 357 af 31.12.2002, s. 72.

      (6)  EUT L 187 af 15.7.2008, s. 99.

      (7)  Europa-Parlamentets beslutning med bemærkningerne til afgørelsen om decharge til direktøren for Det Europæiske Overvågningscenter for Narkotika og Narkotikamisbrug for gennemførelsen af centrets budget for regnskabsåret 2003 (EUT L 196 af 27.7.2005, s. 121).

      (8)  EUT C 273 af 15.11.2007, s. 1.

      (9)  Rådets dokument DS 605/1/07 Rev 1.

      (10)  Kilde: Beretning om årsregnskabet for Kontoret for Harmonisering i det Indre Marked (Varemærker og Design) for regnskabsåret 2006, med kontorets svar (EUT C 309 af 19.12.2007, s. 141).

      (11)  Kilde: Beretning om årsregnskabet for EF-Sortsmyndigheden for regnskabsåret 2006, med Sortsmyndighedens svar (EUT C 309 af 19.12.2007, s. 135).


title: Rådets afgørelse (FUSP) 2015/440 af 16. marts 2015 om forlængelse af mandatet for Den Europæiske Unions særlige repræsentant for Afrikas Horn

text:
               17.3.2015

               DA

               Den Europæiske Unions Tidende

               L 72/32

         RÅDETS AFGØRELSE (FUSP) 2015/440
   af 16. marts 2015
   om forlængelse af mandatet for Den Europæiske Unions særlige repræsentant for Afrikas Horn
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 33 og artikel 31, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 8. december 2011 afgørelse 2011/819/FUSP (1) om udnævnelse af Alexander RONDOS til Den Europæiske Unions særlige repræsentant (EUSR) for Afrikas Horn. EUSR's mandat udløber den 28. februar 2015.

               (2)

               EUSR's mandat bør forlænges yderligere indtil den 31. oktober 2015.

               (3)

               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Alexander RONDOS som EUSR for Afrikas Horn forlænges til den 31. oktober 2015. Rådet kan dog beslutte, at EUSR's mandat afsluttes tidligere, på grundlag af en vurdering af fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).
   I forbindelse med EUSR's mandat defineres Afrikas Horn som Republikken Djibouti, Staten Eritrea, Den Føderative Demokratiske Republik Etiopien, Republikken Kenya, Den Føderale Republik Somalia, Republikken Sudan, Republikken Sydsudan og Republikken Uganda. I spørgsmål med bredere regionale implikationer samarbejder EUSR i fornødent omfang med lande og regionale enheder uden for Afrikas Horn.
   Artikel 2
   Politikmål
   1.   EUSR's mandat er baseret på Unionens politikmål for Afrikas Horn som fastsat i dens strategiramme, som blev vedtaget den 14. november 2011, og i relevante rådskonklusioner, nemlig om aktivt at bidrage til de regionale og internationale bestræbelser på at opnå fredelig sameksistens og varig fred, sikkerhed og udvikling i og mellem landene i regionen. Endvidere skal EUSR forsøge at forbedre kvaliteten, intensiteten, virkningen og synligheden af Unionens alsidige engagement på Afrikas Horn.
   2.   Politikmålene omfatter blandt andet:

               a)

               fortsat stabilisering af Somalia, navnlig set fra en regional dimension

               b)

               fredelig sameksistens mellem Sudan og Sydsudan som to levedygtige og velstående stater med robuste og ansvarlige politiske strukturer

               c)

               løsning af nuværende konflikter og undgåelse af potentielle konflikter mellem eller i regionens lande

               d)

               støtte til regionalt samarbejde på det politiske, sikkerhedsmæssige og økonomiske område.

         Artikel 3
   Mandat
   1.   For at nå Unionens politikmål i relation til Afrikas Horn har EUSR mandat til:

               a)

               at samarbejde med alle relevante interessenter i regionen, regeringer, regionale myndigheder, internationale og regionale organisationer, civilsamfund og diasporaer med henblik på at fremme Unionens mål og bidrage til en bedre forståelse af Unionens rolle i regionen

               b)

               at repræsentere Unionen i de relevante internationale fora og sikre synligheden af Unionens støtte til krisestyring såvel som konfliktløsning og kriseforebyggelse

               c)

               at tilskynde til og støtte effektivt politisk og sikkerhedsmæssigt samarbejde og økonomisk integration i regionen gennem Unionens partnerskab med Den Afrikanske Union (AU) og regionale organisationer, navnlig Den Mellemstatslige Organisation for Udvikling (IGAD)

               d)

               at følge den politiske udvikling i regionen og bidrage til udvikling af Unionens politik for regionen, bl.a. i forbindelse med Somalia, Sudan, Sydsudan, grænsekonflikten mellem Etiopien og Eritrea og gennemførelsen af Algieraftalen og Nilbassininitiativet, samt andre forhold i regionen, der påvirker dens sikkerhed, stabilitet og velstand

               e)

               med hensyn til Somalia og i tæt samarbejde med EU's særlige udsending for Somalia og relevante regionale og internationale partnere, herunder De Forenede Nationers (FN) generalsekretærs særlige repræsentant for Somalia og AU at bidrage aktivt til aktioner og initiativer, der fører til yderligere stabilisering og postovergangsordninger for Somalia med vægt på at befordre en samordnet og sammenhængende international tilgang til Somalia, opbygge gode naboskabsforbindelser og støtte udviklingen i sikkerhedssektoren i Somalia, bl.a. gennem Den Europæiske Unions militærmission for at bidrage til uddannelsen af somaliske sikkerhedsstyrker (EUTM Somalia), den EU-ledede flådestyrke (EUNAVFOR Atalanta), Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) og Unionens fortsatte støtte til Den Afrikanske Unions Mission i Somalia (Amisom), i tæt samarbejde med medlemsstaterne

               f)

               med hensyn til Sudan og Sydsudan og i tæt samarbejde med de respektive EU-delegationschefer at bidrage til EU-politikkens sammenhæng og effektivitet over for Sudan og Sydsudan og støtte deres fredelige sameksistens, navnlig via gennemførelsen af Addis Abeba-aftalerne og løsning af udestående spørgsmål efter den samlede fredsaftale, herunder Abyei, en politisk løsning på igangværende konflikter, navnlig i Darfur, Sydkordofan og Blå Nil, institutionsopbygning i Sydsudan samt national forsoning. I den forbindelse skal EUSR bidrage til en sammenhængende international tilgang i tæt samarbejde med AU og især AU's højniveaupanel for Sudan (AUHIP), FN samt andre førende regionale og internationale aktører

               g)

               nøje at følge grænseoverskridende udfordringer, der berører Afrikas Horn, herunder terrorisme, radikalisering, maritim sikring og piratvirksomhed, organiseret kriminalitet, våbensmugling, flygtninge- og migrationsstrømme samt alle politiske og sikkerhedsmæssige følger af humanitære kriser

               h)

               at fremme den humanitære adgang i hele regionen

               i)

               at bidrage til gennemførelsen af Rådets afgørelse 2011/168/FUSP (2) og Unionens menneskerettighedspolitik i samarbejde med EUSR for menneskerettigheder, herunder EU's retningslinjer om menneskerettigheder, navnlig EU's retningslinjer om børn i væbnede konflikter og EU's retningslinjer om vold mod kvinder og piger og bekæmpelse af alle former for diskrimination mod dem, og Unionens politik med hensyn til FN's Sikkerhedsråds resolution 1325 (2000), bl.a. ved at overvåge og aflægge rapport om udviklingen og udarbejde henstillinger i den henseende.

         2.   Med henblik på opfyldelsen af sit mandat skal EUSR bl.a.:

               a)

               om nødvendigt rådgive og aflægge rapport om fastlæggelsen af Unionens holdninger i internationale fora med henblik på proaktivt at fremme Unionens samlede politiktilgang vedrørende Afrikas Horn

               b)

               bevare et overblik over alle Unionens aktiviteter.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   PSC opretholder privilegerede forbindelser med EUSR og skal være EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer inden for rammerne af mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene, Unionens delegationer i regionen samt Kommissionen.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2015 til den 31. oktober 2015 udgør 1 770 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af mandatet og de finansielle midler, der stilles til rådighed i den forbindelse, ansvarlig for at sammensætte sin medarbejderstab. Medarbejderstaben skal have den ekspertise i specifikke politiske og sikkerhedsmæssige spørgsmål, som mandatet kræver. EUSR underretter omgående og løbende Rådet og Kommissionen om sammensætningen af sin medarbejderstab.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til sådant udstationeret personale afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, den udsendende EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   4.   EUSR's personale placeres samme sted som de relevante tjenestegrene i EU-Udenrigstjenesten eller EU-delegationerne med henblik på at bidrage til sammenhæng og konsekvens i deres respektive aktiviteter.
   Artikel 7
   Privilegier og immuniteter for EUSR og EUSR's medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtslandene, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   EUSR og alle medarbejdere i dennes stab skal overholde de sikkerhedsprincipper og minimumstandarder, der er fastsat i Rådets afgørelse 2013/488/EU (3).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen, EU-Udenrigstjenesten og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer i regionen og medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, træffe alle med rimelighed gennemførlige forholdsregler, i overensstemmelse med EUSR's mandat og på baggrund af sikkerhedssituationen i det geografiske ansvarsområde, med hensyn til sikkerheden for alt personale, der står under EUSR's direkte myndighed, navnlig ved at:

               a)

               udarbejde en missionsspecifik sikkerhedsplan på grundlag af rådgivning fra EU-Udenrigstjenesten, der omfatter missionsspecifikke materielle, organisatoriske og proceduremæssige sikkerhedsforanstaltninger, og fastlægger bestemmelser, der skal sørge for, at personalet kan bevæge sig i sikkerhed til og inden for missionsområdet, samt forvalte sikkerhedshændelser, og som omfatter en beredskabs- og evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, som EU-Udenrigstjenesten har opstillet for missionsområdet

               d)

               sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i statusrapporten og rapporten om gennemførelse af mandatet til Rådet, HR og Kommissionen.

         Artikel 11
   Rapportering
   1.   EUSR aflægger regelmæssigt mundtlig og skriftlig rapport til HR og til PSC. EUSR aflægger også efter behov rapport til Rådets arbejdsgrupper. Der udsendes regelmæssigt rapporter gennem Coreunettet. EUSR kan aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   2.   EUSR aflægger rapport om den bedste måde, hvorpå man kan videreføre Unionens initiativer, såsom Unionens bidrag til reformer, herunder de politiske aspekter af relevante EU-udviklingsprojekter, i samråd med Unionens delegationer i regionen.
   Artikel 12
   Koordinering
   1.   EUSR bidrager til, at Unionens aktion fremtræder som en helhed, er sammenhængende og effektiv, og hjælper med at sikre, at alle EU-instrumenter og medlemsstaternes aktioner på området sættes ind på en sammenhængende måde for at nå Unionens politikmål. EUSR's aktiviteter koordineres med EU-delegationernes og Kommissionens aktiviteter. EUSR sørger for regelmæssig briefing af medlemsstaternes missioner og EU-delegationer i regionen.
   2.   Under arbejdet på stedet holdes der tæt kontakt til cheferne for EU- delegationerne og medlemsstaternes missionschefer. De bestræber sig i videst mulige omfang på at bistå EUSR i gennemførelsen af mandatet. EUSR rådgiver i tæt samordning med de relevante EU-delegationer den øverstbefalende for EUNAVFOR Atalanta, EU's øverstbefalende for EUTM Somalia og missionschefen for EUCAP NESTOR om lokale politiske forhold. EUSR og de øverstbefalende for EU-operationen og den øverstbefalende for den civile operation konsulterer om nødvendigt hinanden.
   3.   EUSR samarbejder tæt med de berørte landes myndigheder, FN, AU, IGAD, andre nationale, regionale og internationale interessenter samt civilsamfundet i regionen.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en samlet rapport om gennemførelsen af mandatet senest den 31. august 2015.
   Artikel 14
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1. marts 2015.

      Udfærdiget i Bruxelles, den 16. marts 2015.

            På Rådets vegne

         F. MOGHERINI

            Formand

      (1)  Rådets afgørelse 2011/819/FUSP af 8. december 2011 om udnævnelse af Den Europæiske Unions særlige repræsentant for Afrikas Horn (EUT L 327 af 9.12.2011, s. 62).

      (2)  Rådets afgørelse 2011/168/FUSP af 21. marts 2011 om Den Internationale Straffedomstol og om ophævelse af fælles holdning 2003/444/FUSP (EUT L 76 af 22.3.2011, s. 56).

      (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).


title: 2004/683/EF: Rådets afgørelse af 28. maj 2004 om Fællesskabets holdning til en afgørelse truffet af Stabiliserings- og Associeringsrådet EU–Den Tidligere Jugoslaviske Republik Makedonien om vedtagelse af dets forretningsorden samt forretningsordenen for Stabiliserings- og Associeringsudvalget

text:
               9.10.2004

               DA

               Den Europæiske Unions Tidende

               L 312/12

      RÅDETS AFGØRELSE

   af 28. maj 2004
   om Fællesskabets holdning til en afgørelse truffet af Stabiliserings- og Associeringsrådet EU–Den Tidligere Jugoslaviske Republik Makedonien om vedtagelse af dets forretningsorden samt forretningsordenen for Stabiliserings- og Associeringsudvalget
   (2004/683/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab og traktaten om oprettelse af Det Europæiske Atomenergifællesskab,
   under henvisning til Rådets og Kommissionens afgørelse 2004/239/EF, Euratom af 23. februar 2004 om indgåelse af stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side (1), særlig artikel 2, stk. 1,
   under henvisning til forslag fra Kommissionen, og
   ud fra følgende betragtninger:

               (1)

               Ved artikel 108 i stabiliserings- og associeringsaftalen oprettes et stabiliserings- og associeringsråd.

               (2)

               I henhold til artikel 112 i aftalen bistås Stabiliserings- og Associeringsrådet af et stabiliserings- og associeringsudvalg.

               (3)

               I henhold til artikel 109 i aftalen fastsætter Stabiliserings- og Associeringsrådet selv sin forretningsorden.

               (4)

               I henhold til artikel 110 i aftalen fastlægger Stabiliserings- og Associeringsrådet i sin forretningsorden, hvilke opgaver Stabiliserings- og Associeringsudvalget skal tillægges, og det kan delegere enhver af sine beføjelser til Stabiliserings- og Associeringsudvalget —

         TRUFFET FØLGENDE AFGØRELSE:
   Eneste artikel
   Den holdning, som Fællesskabet skal indtage i Stabiliserings- og Associeringsrådet, der blev oprettet ved artikel 108 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, med hensyn til Stabiliserings- og Associeringsrådets forretningsorden og til delegationen af dets beføjelser til Stabiliserings- og Associeringsudvalget, jf. artikel 110 i aftalen, er baseret på det udkast til Stabiliserings- og Associeringsrådets afgørelse, der er knyttet som bilag til denne afgørelse. Mindre ændringer af dette udkast til afgørelse kan accepteres, uden at Rådet træffer yderligere afgørelse.

      Udfærdiget i Bruxelles, den 28. maj 2004.

            På Rådets vegne

         N. DEMPSEY

            Formand

      (1)  EUT L 84 af 20.3.2004, s. 1.

      BILAG I

         AFGØRELSE Nr. 1/2004
         af 28. maj 2004
         truffet af Stabiliserings- og Associeringsrådet EU–Den Tidligere Jugoslaviske Republik Makedonien om vedtagelse af dets forretningsorden samt forretningsordenen for Stabiliserings- og Associeringsudvalget
         STABILISERINGS- OG ASSOCIERINGSRÅDET HAR —
         under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side (1), særlig artikel 108, 109, 110, 111, 112 og 113, og
         ud fra følgende betragtning:

               TRUFFET FØLGENDE AFGØRELSE:
         Artikel 1
         Formandskab
         Formandskabet for Stabiliserings- og Associeringsrådet udøves på skift for 12 måneder ad gangen af en repræsentant for Rådet for Den Europæiske Union på Fællesskabets og dets medlemsstaters vegne og af en repræsentant for regeringen for Den Tidligere Jugoslaviske Republik Makedonien. Første periode begynder på datoen for Stabiliserings- og Associeringsrådets første møde og slutter den 31. december 2004.
         Artikel 2
         Møder
         Stabiliserings- og Associeringsrådet træder sammen på ministerplan en gang om året. Der kan afholdes særlige møder i Stabiliserings- og Associeringsrådet på anmodning af en af parterne, hvis begge parter er enige herom.
         Medmindre parterne træffer anden afgørelse, holdes alle Stabiliserings- og Associeringsrådets møder på det sædvanlige sted for Rådet for Den Europæiske Unions møder på datoer, som begge parter er enige om.
         Indkaldelse til møder i Stabiliserings- og Associeringsrådet foretages af Stabiliserings- og Associeringsrådets sekretærer i fællesskab efter aftale med formanden.
         Artikel 3
         Repræsentation
         Medlemmer af Stabiliserings- og Associeringsrådet, som er forhindret i at deltage i et møde, kan lade sig repræsentere. Hvis et medlem ønsker at lade sig repræsentere på et møde, meddeler han forud for det pågældende møde formanden navnet på den person, der vil repræsentere ham.
         Den, der repræsenterer et medlem af Stabiliserings- og Associeringsrådet, udøver alle dette medlems rettigheder.
         Artikel 4
         Delegationer
         Medlemmerne af Stabiliserings- og Associeringsrådet kan ledsages af embedsmænd.
         Formanden underrettes forud for hvert møde om den planlagte sammensætning af parternes delegationer.
         En repræsentant for Den Europæiske Investeringsbank deltager i Stabiliserings- og Associeringsrådets møder som observatør, når der er spørgsmål på dagsordenen, som vedrører banken.
         Stabiliserings- og Associeringsrådet kan indbyde ikke-medlemmer til at deltage i møderne for at give oplysninger om særlige spørgsmål.
         Artikel 5
         Sekretariat
         En tjenestemand i Generalsekretariatet for Rådet for Den Europæiske Union og en embedsmand ved Den Tidligere Jugoslaviske Republik Makedoniens mission i Bruxelles fungerer sammen som sekretærer for Stabiliserings- og Associeringsrådet.
         Artikel 6
         Korrespondance
         Korrespondance til Stabiliserings- og Associeringsrådet adresseres til formanden for Stabiliserings- og Associeringsrådet på adressen for Generalsekretariatet for Rådet for Den Europæiske Union.
         De to sekretærer sørger for, at korrespondancen videresendes til Stabiliserings- og Associeringsrådets formand og om nødvendigt rundsendes til de øvrige medlemmer af Stabiliserings- og Associeringsrådet. Den rundsendte korrespondance sendes til Kommissionens Generalsekretariat, medlemsstaternes faste repræsentationer og Den Tidligere Jugoslaviske Republik Makedoniens mission i Bruxelles.
         Meddelelser fra formanden for Stabiliserings- og Associeringsrådet udsendes til adressaterne af de to sekretærer og rundsendes om nødvendigt til de øvrige medlemmer af Stabiliserings- og Associeringsrådet på de adresser, der er angivet ovenfor.
         Artikel 7
         Offentlighed
         Møderne i Stabiliserings- og Associeringsrådet er ikke offentlige, medmindre der træffes anden afgørelse.
         Artikel 8
         Dagsorden for møderne
         1.   Formanden udarbejder en foreløbig dagsorden for hvert møde. Den udsendes senest 15 dage før mødet af Stabiliserings- og Associeringsrådets sekretærer til de adressater, der er nævnt i artikel 6.
         Den foreløbige dagsorden skal indeholde de emner, som formanden senest 21 dage før mødet har modtaget anmodning om at få optaget på dagsordenen; dog optages emner ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen.
         Dagsordenen vedtages af Stabiliserings- og Associeringsrådet ved hvert mødes begyndelse. Emner, som ikke er på den foreløbige dagsorden, kan optages på dagsordenen, hvis begge parter er enige herom.
         2.   Formanden kan efter aftale med de to parter afkorte de i stk. 1 omhandlede tidsfrister for at tage hensyn til de særlige omstændigheder i en sag.
         Artikel 9
         Protokol
         De to sekretærer udarbejder et udkast til protokol for hvert møde.
         For hvert emne på dagsordenen indeholder protokollen sædvanligvis oplysninger om:

                     —

                     dokumenter, der er forelagt Stabiliserings- og Associeringsrådet

                     —

                     erklæringer, som et medlem af Stabiliserings- og Associeringsrådet har anmodet om at få optaget i protokollen

                     —

                     afgørelser, henstillinger, erklæringer og konklusioner, der vedtages på mødet.

               Udkastet til protokol forelægges Stabiliserings- og Associeringsrådet til godkendelse. Den godkendte protokol undertegnes af formanden og de to sekretærer. Protokollen arkiveres i Generalsekretariatet for Rådet for Den Europæiske Union, der fungerer som depositar for associeringens dokumenter. Der sendes en bekræftet genpart til hver af de i artikel 6 nævnte adressater.
         Artikel 10
         Afgørelser og henstillinger
         1.   Stabiliserings- og Associeringsrådet træffer afgørelser og vedtager henstillinger ved fælles overenskomst mellem parterne.
         I perioden mellem møderne kan Stabiliserings- og Associeringsrådet træffe afgørelser eller vedtage henstillinger ved skriftlig procedure, hvis begge parter er enige herom.
         2.   Stabiliserings- og Associeringsrådets afgørelser og henstillinger, jf. artikel 110 i stabiliserings- og associeringsaftalen, benævnes henholdsvis »afgørelse« og »henstilling« efterfulgt af et løbenummer, datoen for vedtagelsen og en beskrivelse af emnet.
         Stabiliserings- og Associeringsrådets afgørelser og henstillinger underskrives af formanden og autentificeres af de to sekretærer.
         Afgørelser og henstillinger fremsendes til hver af de i artikel 6 nævnte adressater.
         Hver part kan beslutte at offentliggøre Stabiliserings- og Associeringsrådets afgørelser og henstillinger i deres respektive officielle tidende.
         Artikel 11
         Sprog
         Stabiliserings- og Associeringsrådets officielle sprog er de to parters officielle sprog.
         Medmindre der træffes anden afgørelse, foregår Stabiliserings- og Associeringsrådets forhandlinger på grundlag af dokumenter, der er udarbejdet på disse sprog.
         Artikel 12
         Udgifter
         Fællesskabet og Den Tidligere Jugoslaviske Republik Makedonien afholder hver især de udgifter, der opstår som følge af deres deltagelse i Stabiliserings- og Associeringsrådets møder, såvel udgifter til personale, rejser og underhold som til postforsendelser og telekommunikation.
         Alle udgifter til tolkning ved møderne og til oversættelse og reproduktion af dokumenter afholdes af Fællesskabet bortset fra udgifter til tolkning eller oversættelse til eller fra Den Tidligere Jugoslaviske Republik Makedoniens officielle sprog, som afholdes af dette land. Andre udgifter i forbindelse med tilrettelæggelsen af møder afholdes af den part, der er vært for mødet.
         Artikel 13
         Stabiliserings- og Associeringsudvalget
         1.   Der nedsættes hermed et stabiliserings- og associeringsudvalg, der skal bistå Stabiliserings- og Associeringsrådet i udøvelsen af dets hverv. Udvalget består af repræsentanter for Rådet for Den Europæiske Union og repræsentanter for Kommissionen for De Europæiske Fællesskaber på den ene side og af repræsentanter for regeringen for Den Tidligere Jugoslaviske Republik Makedonien på den anden side, normalt på højt embedsmandsplan.
         2.   Stabiliserings- og Associeringsudvalget forbereder Stabiliserings- og Associeringsrådets møder og forhandlinger, gennemfører i givet fald Stabiliserings- og Associeringsrådets afgørelser og sørger generelt for, at der er kontinuitet i associeringsforholdet, og at stabiliserings- og associeringsaftalen fungerer efter hensigten. Det behandler spørgsmål af enhver art, som forelægges for det af Stabiliserings- og Associeringsrådet, eller som opstår under den daglige gennemførelse af stabiliserings- og associeringsaftalen. Det forelægger Stabiliserings- og Associeringsrådet forslag eller udkast til de afgørelser eller henstillinger, der skal vedtages.
         3.   I de tilfælde, hvor der i stabiliserings- og associeringsaftalen er henvist til en forpligtelse til eller en mulighed for konsultation, kan en sådan konsultation finde sted i Stabiliserings- og Associeringsudvalget. Konsultationen kan fortsætte i Stabiliserings- og Associeringsrådet, hvis begge parter er enige herom.
         4.   Stabiliserings- og Associeringsudvalgets forretningsorden er knyttet som bilag til denne afgørelse.

            Udfærdiget i Bruxelles, den 28. maj 2004.

                  På Stabiliserings- og Associeringsrådets vegne

                  Formand

         BILAG
         FORRETNINGSORDEN FOR STABILISERINGS- OG ASSOCIERINGSUDVALGET
         Artikel 1
         Formandskab
         Formandskabet for Stabiliserings- og Associeringsudvalget udøves på skift for 12 måneder ad gangen af en repræsentant for Europa-Kommissionen på Fællesskabets og dets medlemsstaters vegne og af en repræsentant for regeringen for Den Tidligere Jugoslaviske Republik Makedonien. Første periode begynder på datoen for Stabiliserings- og Associeringsrådets første møde og slutter den 31. december 2004.
         Artikel 2
         Møder
         Stabiliserings- og Associeringsudvalget holder møde, når omstændighederne kræver det og med begge parters samtykke.
         Parterne aftaler i fællesskab, hvor og hvornår de enkelte møder i Stabiliserings- og Associeringsudvalget skal afholdes.
         Indkaldelse til møder i Stabiliserings- og Associeringsudvalget foretages af formanden.
         Artikel 3
         Delegationer
         Formanden underrettes forud for hvert møde om den planlagte sammensætning af parternes delegationer.
         Artikel 4
         Sekretariat
         En tjenestemand i Europa-Kommissionen og en embedsmand fra regeringen for Den Tidligere Jugoslaviske Republik Makedonien fungerer sammen som sekretærer for Stabiliserings- og Associeringsudvalget.
         Alle meddelelser til og fra formanden for Stabiliserings- og Associeringsudvalget i henhold til denne afgørelse fremsendes til sekretærerne og formanden for Stabiliserings- og Associeringsudvalget og til sekretærerne og formanden for Stabiliserings- og Associeringsrådet.
         Artikel 5
         Offentlighed
         Møderne i Stabiliserings- og Associeringsrådet er ikke offentlige, medmindre der træffes anden afgørelse.
         Artikel 6
         Dagsorden for møderne
         1.   Formanden udarbejder en foreløbig dagsorden for hvert møde. Den udsendes senest 15 dage før mødet af Stabiliserings- og Associeringsudvalgets sekretærer til de adressater, der er nævnt i artikel 4.
         Den foreløbige dagsorden skal indeholde de emner, som formanden senest 21 dage før mødet har modtaget anmodning om at få optaget på dagsordenen; dog optages emner ikke på den foreløbige dagsorden, hvis den fornødne dokumentation ikke er fremsendt til sekretærerne inden udsendelsen af dagsordenen.
         Stabiliserings- og Associeringsudvalget kan anmode eksperter om at deltage i møderne for at give oplysninger om særlige spørgsmål.
         Dagsordenen vedtages af Stabiliserings- og Associeringsudvalget ved hvert mødes begyndelse. Emner, som ikke er på den foreløbige dagsorden, kan optages på dagsordenen, hvis begge parter er enige herom.
         2.   Formanden kan efter aftale med de to parter afkorte de i stk. 1 nævnte tidsfrister for at tage hensyn til de særlige omstændigheder i en sag.
         Artikel 7
         Protokol
         Der udarbejdes en protokol for hvert enkelt møde, som bygger på formandens sammendrag af de konklusioner, som Stabiliserings- og Associeringsudvalget er nået frem til.
         Når protokollen er godkendt af Stabiliserings- og Associeringsudvalget, undertegnes den af formanden og sekretærerne og arkiveres af begge parter. En genpart af protokollen sendes til hver af de i artikel 4 nævnte adressater.
         Artikel 8
         Afgørelser og henstillinger
         I de særlige tilfælde, hvor Stabiliserings- og Associeringsrådet i henhold til artikel 110 i stabiliserings- og associeringsaftalen har givet Stabiliserings- og Associeringsudvalget bemyndigelse til at træffe afgørelser og vedtage henstillinger, benævnes disse retsakter henholdsvis »afgørelse« og »henstilling« efterfulgt af et løbenummer, datoen for vedtagelsen og en angivelse af emnet. Der træffes afgørelser og vedtages henstillinger ved fælles overenskomst mellem parterne.
         Stabiliserings- og Associeringsudvalgets afgørelser og henstillinger underskrives af formanden, autentificeres af de to sekretærer og fremsendes til de adressater, der er nævnt i artikel 4 i dette bilag.
         Hver part kan beslutte at offentliggøre Stabiliserings- og Associeringsudvalgets afgørelser og henstillinger i deres respektive officielle tidende.
         Artikel 9
         Udgifter
         Fællesskabet og Den Tidligere Jugoslaviske Republik Makedonien afholder hver især de udgifter, der opstår som følge af deres deltagelse i Stabiliserings- og Associeringsudvalgets møder, såvel udgifter til personale, rejser og underhold som til postforsendelser og telekommunikation.
         Alle udgifter til tolkning ved møderne og til oversættelse og reproduktion af dokumenter afholdes af Fællesskabet bortset fra udgifter til tolkning eller oversættelse til eller fra Den Tidligere Jugoslaviske Republik Makedoniens officielle sprog, som afholdes af dette land. Andre udgifter i forbindelse med tilrettelæggelsen af møder afholdes af den part, der er vært for mødet.
         Artikel 10
         Underudvalg og særlige grupper
         Stabiliserings- og Associeringsudvalget kan nedsætte underudvalg eller specialgrupper, der arbejder under Stabiliserings- og Associeringsudvalget og aflægger rapport til dette udvalg efter hvert af deres møder. Stabiliserings- og Associeringsudvalget kan beslutte at opløse eksisterende underudvalg og grupper, ændre deres kommissorium eller nedsætte nye underudvalg og grupper til at bistå det i udførelsen af sine opgaver. Disse underudvalg og grupper har ikke beslutningsbeføjelser.

         (1)  EUT L 84 af 20.3.2004, s. 13.